Aurobindo Ghose ble født i Calcutta i Bengal, men vokste opp med det engelske språk ettersom faren var entusiastisk britiskorientert og overbevist om at engelsk kultur var den indiske overlegen. Han ble sendt på kostskole i Darjeeling, til Loreto House, drevet av katolske nonner. Etter studier ved University of Cambridge vendte Ghose tilbake til hjemlandet i 1893.